Cha Eun-woo

Lee Dong-min (Hangul 이동민; lahir ), lebih dikenali sebagai Cha Eun-woo (차은우), adalah penyanyi, pelakon, model dan pengacara Korea Selatan di bawah label Fantagio. Beliau merupakan ahli kumpulan lelaki Korea Selatan Astro.

Kehidupan awal 
Cha Eun-woo dilahirkan pada 30 Mac 1997, di Gunpo, Wilayah Gyeonggi,  Korea Selatan. Eunwoo bersekolah di Suri Middle School, kemudian Suri High School. Eunwoo menamatkan pengajian dari Hanlim Multi Art School pada tahun 2016. Dia juga menamatkan pengajian di Universiti Sungkyunkwan, di dalam jurusan seni persembahan.

Kerjaya

2013–2015: Permulaan kerjaya 
Eunwoo memulakan kerjaya lakonannya sebagai pelakon dengan peranan kecil dalam filem My Brilliant Life. 

Pada bulan Ogos 2015, Eunwoo bersama ahli-ahli kumpulannya yang lain mengambil bahagian dalam drama web To Be Continued.

2016–sekarang: Debut dengan Astro, aktiviti solo dan peningkatan populariti 
 Astro memulakan debutnya pada 23 Februari 2016 dengan album mini pertama Spring Up. Pada bulan Ogos, Eunwoo mengambil bahagian dalam pertunjukkan aneka ragam khas Chuseok, Replies That Make Us Flutter. Pada bulan September, dia mengikuti program perintis Chuseok yang lain iaitu, Boomshakalaka.

Eunwoo diumumkan menjadi pengacara untuk rancangan muzik Show! Music Core bersama dengan Kim Sae-ron dan Lee Soo-min, yang menjadi pengacara dari 2016 hingga 2018. Pada tahun yang sama, dia membintangi drama web My Romantic Some Recipe.

Pada tahun 2017, Eunwoo berlakon dalam drama KBS2 Hit the Top. Pada tahun yang sama, dia membintangi drama web Sweet Revenge.

Pada tahun 2018, Eunwoo membintangi drama web Top Management. Pada tahun yang sama, Eunwoo berlakon dalam siri komedi romantis JTBC Gangnam Beauty, menjadi peranan utama pertamanya di televisyen. Menyaksikan peningkatan populariti Eunwoo setelah siri ini ditayangkan,  dan termasuk dalam 'Men of the Year' GQ Korea.

Pada tahun 2019, Cha membintangi drama bersejarah Rookie Historian Goo Hae-ryung bersama Shin Se-kyung. 
Pada 2019 MBC Drama awards, Eunwoo memenangi Anugerah Kecemerlangan untuk Anugerah Pelakon dan Pasangan Terbaik dengan Shin Se-Kyung.

Pada bulan Julai 2019, diumumkan bahawa Eunwoo akan mengadakan pertemuan bersama peminat pertamanya di seluruh Asia bertajuk, "Just One 10 Minute" pada bulan Oktober. Pada bulan Disember 2019, Eunwoo diumumkan sebagai salah seorang ahli utama rancangan aneka ragam baru, Handsome Tigers, di samping Joy, Lee Sang-yoon, Yoo Seon-ho dan Seo Jang-hoon. Dalam Carta Akhir Tahun Radar K-pop, Eunwoo dinobatkan sebagai "2019 Hot Instagrammer - Male".

Pada April 2020, Eunwoo bergabung dengan Master in the House sebagai ahli tetap. Dalam Anugerah Hiburan SBS 2020, Eunwoo memenangi Rookie Award untuk Master in the House.  

Pada bulan Disember 2020, Eunwoo mula membintangi watak utama lelaki dalam drama tvN True Beauty, berdasarkan webtoon nama yang sama. Dia memegang watak bernama Lee Su-ho, "lelaki sempurna" yang tidak memperhatikan orang lain.

Rujukan

Pautan luar 

 Eunwoo di Instagram

Kelahiran 1997
Orang hidup
Penyanyi K-pop
Penyanyi lelaki Korea Selatan